12.5.2023.
LV
Eiropas Savienības Oficiālais Vēstnesis
L 127/83
(153) Turklāt Hailide arī pārdeva attiecīgo ražojumu uz Savienību, izmantojot vēl vienu saistīto uzņēmumu Savienībā, kas darbojās kā importētājs.
Šai pārdošanai saskaņā ar pamatregulas 2. panta 9. punktu saliktā eksporta cena tika aprēķināta, pamatojoties uz cenu, par kādu importēto ražojumu pirmo reizi pārdod tālāk neatkarīgiem klientiem Savienībā.
Lai noteiktu ticamu eksporta cenu pie Savienības robežas, veiktās korekcijas attiecās uz visām izmaksām, kas radušās starp importēšanu un tālākpārdošanu, tostarp saistītā importētāja, kurš atrodas Savienībā, PVA izmaksām un samērīgu peļņu (kas nesenā polivinilspirtu (“PVS”) izmeklēšanā (89) noteikta 6,89 % apmērā attiecībā uz citu ķīmisku produktu un tika izmantota šajā izmeklēšanā, ņemot vērā nozares līdzību un nesaistīto importētāju nesadarbošanos).
(154) Atbildot uz galīgo izpausto informāciju, Hailide norādīja, ka nesenā izmeklēšanā attiecībā uz PVS nosacītās peļņas līmenis 6,89 % apmērā ir nepamatots un pārspīlēts.
Hailide apgalvoja, ka PVS un ASPP neesot līdzīgu ķīmisko vai fizikālo īpašību, tiem esot atšķirīgs galalietojums un galalietotāji un abu ražojumu tirgi esot atšķirīgi.
Tāpēc, Hailide ieskatā, peļņa PVS nozarē nekādā ziņā neatspoguļo to, ko uzņēmums var sasniegt, tirgojot ASPP.
Turklāt Hailide apgalvoja, ka tad, ja peļņas līmenis, ko Savienības ASPP ražotāji var gūt normālos tirgus apstākļos bez importa par dempinga cenām, ir mazāks par 6 %, būtu dīvaini, ka šā ražojuma tirgotāji var gūt lielāku peļņu tajā pašā tirgū.
(155) Turklāt CIRFS arī uzskatīja, ka izmantotā nosacītā peļņa nav piemērots standarts ASPP lietā, apgalvojot pretēji Hailide nostājai, ka šāda peļņas norma lielā mērā pārāk zemu novērtē ASPP nozares importētāju peļņu.
Argumentējot pretējo, CIRFS norādīja, ka ir jaunāka lieta saistībā ar ķīmiskajām šķiedrām, kas labāk atspoguļotu nesaistītu importētāju peļņas normu, proti, optiskās šķiedras kabeļu (“OŠK”) lieta (90), kur šī vērtība bija 15 %–25 % diapazonā.
Turklāt CIRFS apgalvoja, ka Komisijai nevajadzētu veicināt nesaistīto importētāju nesadarbošanos, pārāk zemu novērtējot peļņas normu.
CIRFS ieskatā, tā vietā Komisijai būtu jāpieņem proaktīva pieeja, piekļūstot zināmo importētāju finanšu pārskatiem un paļaujoties uz šiem ziņojumiem kā labākajiem pieejamajiem faktiem.
(156) Pirmkārt, kā norādīts 153.
apsvērumā, tā kā nesaistītie importētāji šajā lietā nesadarbojās, Komisija izmantoja nosacītās peļņas vērtību, kas iegūta nesenajā izmeklēšanā par ķīmijas rūpniecību, konstatējot, ka šāda peļņa tika uzskatīta par samērīgu.
Otrkārt, Hailide veiktais tirgotāja peļņas salīdzinājums ar peļņu, ko Savienības ražotāji varētu gūt, nav pamatots, ņemot vērā būtiskās atšķirības ražošanas uzņēmuma darbībā salīdzinājumā ar tirdzniecības uzņēmumu.
(157) Kas attiecas uz PVS un ASPP līdzību, lai gan netiek apstrīdēts, ka PVS un ASPP ir atšķirīgas ķīmiskās un fizikālās īpašības, lietojumi, lietotāji un tirgi, ir vispārzināms, ka abi ražojumi ir saistīti ar ķīmijas rūpniecību.
Turklāt Hailide nepamatoja, kāpēc izmantotā nominālā peļņa neatspoguļo ASPP tirgotāja gūto peļņu.
Tāpēc Komisija secināja, ka peļņa PVS nozarē ir reprezentatīva peļņai, ko uzņēmums var sasniegt, tirgojot ASPP.
No otras puses, optiskās šķiedras kabeļi, kā arī galvenā to ražošanā izmantotā izejviela (optiskā šķiedra) tiek izmantoti telesakaru nozarē, un tiem nav ne mazākās saiknes ar ķīmijas rūpniecību.
Tāpēc šajā ASPP izmeklēšanā nebūtu pareizi piemērot nesaistīto importētāju peļņas normas, kas izmantotas OŠK lietā.
(158) Turklāt pretēji CIRFS ierosinājumam Komisija izmantoja nosacītās peļņas vērtību, kas iegūta PVS lietā, tikai pēc tam, kad tā bija mudinājusi nesaistītos importētājus pieteikties un sadarboties izmeklēšanā (vai nu īpaši uzaicinot zināmos importētājus piedalīties atlases procesā, vai tīmekļa vietnē publicējot īpašu anketu, kas paredzēta nesaistītajiem importētājiem, kuri vēlas sadarboties), un pēc tam, kad šāda sadarbība nebija notikusi.
Tādējādi Komisija, iespējams, nevarēja veicināt nesaistīto importētāju nesadarbošanos, pārāk zemu novērtējot galu galā izmantoto peļņas normu.
(89) Komisijas Īstenošanas regula (ES) 2020/1336 (2020. gada 25. septembris), ar ko nosaka galīgos antidempinga maksājumus konkrētu Ķīnas Tautas Republikas izcelsmes polivinilspirtu importam (OV L 315, 29.9.2020., 1. lpp.), 352.
apsvērums.
(90) Komisijas Īstenošanas regula (ES) 2021/2011 (2021. gada 17. novembris), ar ko nosaka galīgo antidempinga maksājumu Ķīnas Tautas Republikas izcelsmes optiskās šķiedras kabeļu importam (OV L 410, 18.11.2021., 51. lpp.), 367. apsvērums.